OHJE

Hyvinkään kaupunki myöntää yksityisen varhaiskasvatuksen sisaruslisää niiden hyvinkääläisten perheiden osalta, joilla on samaan aikaan vähintään kaksi lasta saman palveluntuottajan yksityisen hoidon tuella toimivassa päiväkodissa tai perhepäivähoidossa. Opela 26.9.2018/75§.

Yksityisen varhaiskasvatuksen sisaruslisää maksetaan lapsen hoitosopimuksen voimassaoloajalta. Sisaruslisä maksetaan perheen ikäjärjestyksessä toisesta lapsesta. Kustakin seuraavasta lapsesta maksetaan kuten toisesta lapsesta. Sisaruslisää ei makseta perheen nuorimmasta samassa päiväkodissa olevasta lapsesta.

Sisaruslisää maksetaan 145€/kk yli 20 viikkotuntia varhaiskasvatusta käyttävästä lapsesta ja 73€/kk enintään 20 viikkotuntia varhaiskasvatusta käyttävästä lapsesta ja esiopetuksen lisäksi täydentävästä varhaiskasvatuksesta.

Sisaruslisää maksetaan palveluntuottajan perheen kanssa tekemän hoitopäiväsopimuksen mukaisessa suhteessa, jakajana käytetään 20 toimintapäivää.

Yksityisen varhaiskasvatuksen sisaruslisä maksetaan suoraan yksityiselle palveluntuottajalle tämän toimittamien tietojen perusteella. Sisaruslisän maksamisen edellytyksenä on, että palveluntuottaja sitoutuu pienentämään perheiltä perimäänsä osuutta lapsen varhaiskasvatusmaksusta vastaavalla summalla. Kaupunki perii liikaa tai virheellisesti maksetun sisaruslisän takaisin palveluntuottajalta.

Sitoumus lähetetään Hyvinkään Varhaiskasvatuspalveluun, osoite: **Hyvinkään varhaiskasvatuspalvelut / asiakassihteeri Taru Apila, Kankurinkatu 4-6 PL 86, 05801 HYVINKÄÄ**

**YKSITYISEN VARHAISKASVATUS PALVELUN TUOTTAJAN SITOUMUS**

Palveluntuottajan nimi (yritys, yhdistys tmv.)

sitoutuu pienentämään lapsista perittävää varhaiskasvatusmaksua Hyvinkään maksamaa sisaruslisää vastaavalla euromäärällä (enintään 145€/kk) perheen toisesta lapsesta lukien, kun perheestä on useampi kuin yksi lapsi palveluntuottajan järjestämässä yksityisen hoidon tuella tuetussa varhaiskasvatuksessa.

**SITOUMUKSEN VOIMASSAOLO**

Sitoumus on voimassa toistaiseksi

**PAIKKA, PVM JA PALVELUNTUOTTAJAN EDUSTAJAN ALLEKIRJOITUS**

Paikka ja pvm Palveluntuottajan edustajan allekirjoitus, nimenselvennys ja asema organisaatiossa

\_\_\_\_ Palveluntuottajan palveluhinnasto on sitoumuksen liitteenä